钦定古今图书集成/明伦汇编/宫闱典/第074卷 > 《建储诏》〈大德九年六月〉元·阎复
## 钦定古今图书集成/明伦汇编/宫闱典/第074卷 > 《建储诏》〈大德九年六月〉元·阎复

“惟我太祖圣武皇帝、世祖圣德神功文武皇帝，规模
宏远，预建储嗣，式与古合。朕恪遵祖宗成宪，允协昆
弟，佥言立嫡子德寿为皇子，兹有日矣。比者远近宗
亲，复以为请，又中书百司及诸老臣，请授册宝，昭示
中外。朕俯从众愿，于今月五日授以皇太子宝。所有
册礼，其如常制。属兹盛举，宜布新恩。”於戏！庆衍无疆，
既正名于国本；仁同一视，尚均福于黎元。